रंका(गढवा) : नगर उंटारी थाना क्षेत्र के पाट गढ़ गांव निवासी शंभू उरांव का 18 वर्षीय पुत्र परदेसी उरांव की मौत सोमवार की दोपहर बाद पेड़ से गिरने की वजह से इलाज के क्रम में सदर अस्पताल गढ़वा में हो गई इस बावत परिजनों से मिली जानकारी के अनुसार मृतक परदेसी अपने रिश्तेदार के घर रंका थाना क्षेत्र के खुरा गांव में दीपावली से पूर्व आया था सोमवार के दोपहर बाद वह गाय चराने के क्रम में महुआ के पेड़ पर चढ़कर लकड़ी तोड़ रहा था इसी बीच असंतुलित होकर वह पेड़ के नीचे चट्टान पर गिर गया जिससे उसे अंदरूनी गंभीर चोटे आई रिश्तेदारों ने तत्काल उसे रंका सीएचसी में इलाज के लिए भर्ती कराया जहां उसकी गंभीर स्थिति देखते हुए चिकित्सकों ने गढ़वा सदर अस्पताल रेफर कर दिया जहां इलाज के क्रम में परदेसी की मौत हो गई